
AVIZ
asupra Proiectului de Lege pentru ratificarea Acordului dintre Guvernul României şi Guvernul Republicii Bulgaria privind protecţia informaţiilor militare secrete schimbate, semnat la Sofia la 29 martie 2000

Cu numărul 10 din 6 februarie 2001, Biroul Permanent  al Camerei Deputaţilor a trimis Comisiei pentru politică externă, spre dezbatere şi avizare, Proiectul de Lege pentru ratificarea Acordului dintre Guvernul României şi Guvernul Republicii Bulgaria privind protecţia informaţiilor militare secrete schimbate, semnat la Sofia la 29 martie 2000.


În şedinţa din 14 februarie 2001, Comisia pentru politică externă a hotărât ca proiectul de Lege să fie supus spre dezbatere şi adoptare plenului Camerei Deputaţilor în forma prezentată.

